ભારતના વડા પ્રધાન નજીકના ભવિષ્યમાં ચીનની ખાસ મુલાકાતે જવાના છે તે પહેલા પોતાના મંત્રીમંડળમાં ખાસ ફેરફાર કરવાના હોઈ મોદી કેબિનેટમાં કૌશલ્ય વિકાસ મંત્રી રાજીવ પ્રતાપ રૂડીએ રાજીનામું આપી દીધું છે. ગુરુવારે સરકારના 6 પ્રધાનોએ એક પછી એક રાજીનામાં આપી દીધાં હતાં. રાજીનામું આપનાર પ્રધાનોમાં ઉમા ભારતી, કલરાજ મિશ્ર, રાજીવપ્રતાપ રુડી, સંજીવ બાલ્યાન, મહેન્દ્રનાથ પાંડે અને નિર્મલા સીતારામનનો સમાવેશ થાય છે. તેમણે પ્રધાનમંત્રી નરેન્દ્ર મોદીને પોતાનું રાજીનામું આપ્યું હતું. સૂત્રો મુજબ, બિહારના સારણથી સાંસદ રૂડીને સંગઠનની જવાબદારી સોંપવામાં આવી શકે છે. રૂડીને ગુરુવારે બીજેપી અઘ્યક્ષ અમિત શાહે મુલાકાત માટે બોલાવ્યા હતા. ઉલ્લેખનીય છે કે જલ્દી જ મોદી કેબિનેટનો વિસ્તાર થવા જઈ રહ્યો છે.મોડીરાતના અહેવાલ મુજબ રાજ્યકક્ષાના સ્કિલ ડેવલપમેન્ટ મંત્રી રાજીવ પ્રતાપ રૂડીએ રાજીનામું આપી દીધું હતું.